USA president George Bush toetab baltlasi selles, et nad olid NL poolt okupeeritud, kuid ei kavatse nähtavasti otseselt toetada nõuet, et Venemaa vabandaks või vähemalt okupatsiooni asetleidmist tunnistaks. Teel Moskvasse kohtub Bush Läti pealinnas Riias Balti presidentidega, kes on teinud viimasel ajal tõsist tööd oma päevakorra  kehtestamiseks enne Moskva pidustusi ja on oodanud põnevusega USA hoiakut selles ajaloolises tüliküsimuses. USA president vihjas siiski järgnenud TV-intervjuus, et ei kavatse Venemaale otseseid nõudmisi esitada, küll aga Putiniga okupatsiooni teemadel diskuteerida. Seda tegi ta ka juba veebruarikuisel kohtumisel Putiniga. Bush mõistab kahe Balti presidendi otsust Moskvasse mitte sõita, kuid arvab, et aeg on vaadata tulevikku: "Me ei tohiks püüda süüd nende sündmuste eest kellegi kaela ajada, vaid peaksime  tulevikule keskenduma," sõnas ta Vene meedia teatel Eesti TV-le. (Louise With, JP, 06.05)